**מייל 1 – פרטי הניסוי**

לצרף למייל 3 קבצים: טופס הסכמה מדעת, טופס מתכות, שאלון התאמה לניסוי

אני אצרף לך כמה פרטים על הניסוי. מדובר על ניסוי שנמשך כשלוש שעות, מתוכם כחצי שעה של ניסוי מול מחשב מחוץ ל-MRI וכשעה וארבעים בתוך מכשיר ה-MRI. ביתר הזמן יהיו הפסקות להתרעננות, התארגנויות וכדומה.

בזמן הסריקות עצמן (כלומר בתוך מכשיר ה-MRI), בחלק מהזמן יהיה עליך לבצע מטלות מסוימות שנוגעות לתהליכי קבלת החלטות והעדפות (למשל, לבחור בין זוגות של פרצופים) ובשאר הזמן ניתן לנוח.   
הניסוי כולו מתקיים ביחידת ההדמיה באוניברסיטה (ליד בניין גרין ובניין בריטניה).  
ישנו חלק נוסף לניסוי, כעבור כחודש, שנמשך כשעה וחצי (ועליו יהיה תשלום נוסף בנפרד).

עבור ההשתתפות במחקר, מקבלים המשתתפים תשלום של כ- 140 שקלים ודיסק עם תמונות של המוח מהסריקה.

בניסוי יכולים להשתתף רק נבדקים בריאים בגילאי 18-40, ושאין בגופם מתכות כלשהן (מכשיר ה-MRI הוא מגנט חזק ולכן אסור בשום פנים ואופן להיכנס אליו עם מתכות). בדיקת ה- MRI אינה מסוכנת.

מצורף סרטון קצר שמסביר על MRI:  
<https://www.youtube.com/watch?v=N3VJHjALUEo>

מומלץ לצפות בו כדי להבין כיצד נראית סריקת MRI

אם ברצונך להשתתף במחקר, כדי לוודא שאין גורם שעשוי למנוע את השתתפותך בניסוי MRI, אשמח אם יהיה ניתן למלא את שני הטפסים המצורפים ולשלוח לי חזרה במייל (אפשר למלא אותם במחשב, אין צורך להדפיס וגם לא צריך לחתום כרגע). כמו כן מצורף טופס ההסכמה מדעת, גם עליו אין צורך לחתום מראש, רק לקרוא ולאשר לי במייל חוזר כי קראת והבנת את שכתוב בו (כל החלקים שעוסקים בצום לא רלוונטיים לניסוי הנוכחי).

תודה רבה ויום מקסים!  
תום

**מייל 2 – קביעת מועד לניסוי**

אחרי שהחזירו את הטפסים לבדוק שהכל תקין וכי הם רשמו כי קראו והבינו את טופס ההסמכה מדעת. אם הכל מתאים אפשר לתאם תאריך ושעה (לבדוק את ה MRI ב bookitlab וחדר ניסויים אם צריך)

אז אפשר לקבוע מועד לניסוי.

אפשר בשבוע הבא לקבוע לאחד המועדים הבאים (שעת התחלה, יש לשריין כשלוש שעות מהמועד שנקבע)

יום א׳ - 10.7 - שעה 10 או מוקדם יותר, שעה 14 או מאוחר יותר.

יום ב׳ - 11.7 - שעה 9

יום ג׳ - 12.7 - שעה 12:30 או מאוחר יותר

יום ד׳ - 13.7 - 8:30 או שעה 15:00

יום ה׳ - 14.7 - שעה 9:30 או מוקדם יותר

יום א׳ - 17.7 - שעה 12 או מאוחר יותר

יום ב' - 18.7 - שעה 9:30 או מוקדם יותר

יום ג' - 19.7 - שעה 12:00 או מאוחר יותר

מיום ד' - 20.7 והלאה כמעט כל היום פנוי.

אחד המועדים הללו יכול להתאים לך?

**מייל 3 – אישור סופי למועד הסריקה**

להזכיר להביא תעודה מזהה (רק רישיון או ת״ז מתקבל), אם צריך לצום לפני, ולוודא שמודעים לכך שביטול ברגע האחרון גורר קנס. שלושה ימים, יומיים או יום לפני מועד הסריקה (תלוי ביום הסריקה – לא להציק בסופ״ש, אבל להקטין כמה שניתן את הקנס), חשוב לוודא טלפונית שהנבדק זוכר להגיע. עדיף לפחות 48 שעות מראש כדי לוודא שלא יהיה קנס בכלל במקרה של ביטול.

אז קבענו ליום **חמישי 14.7 בשעה 9:30** במרכז ההדמיה.  
חשוב מאוד לא לאחר ולהגיע עם תעודה מזהה (רישיון נהיגה או תעודת זהות).

הוראות הגעה:  
זה לינק למפת האוניברסיטה:  
<http://www2.tau.ac.il/map/unimapl1.asp>  
ומרכז ההדמיה נמצא ליד בניין גרין לביוטכנולוגיה, מאחורי בניין בריטניה למדעי החיים.  
כשעומדים ליד הכניסה האחורית (המזרחית) של בריטניה, עם הפנים לבניין גרין והגב לבניין בריטניה, יש חנייה קטנה. בצד שמאל של החנייה יש מדרגות שיורדות אל תוך מרכז ההדמיה (זה צמוד לבניין גרין אבל לא ממש בתוכו).  
השערים הקרובים ביותר הם שער 1 ושער 2.

מבנה הניסוי: הניסוי עצמו כולל סריקת MRI, חלק התנהגותי בחוץ מול מחשב. סך הכל זה ייקח כשלוש שעות, מתוכן כשעתיים בתוך ה-MRI.

הנחיות לניסוי:  
ל-MRI: צריך להגיע ללא איפור, ללא מתכות בבגדים או בחזיה (ג'ינס זה בסדר) וללא פירסינג. במכון ישנו חדר התנהגות בו ניתן לאחסן את חפציך ולהחליף בגדים.  
לפעמים קר בתוך המכשיר אז כדאי להביא חולצה ארוכה (בלי ריץ' רץ' או מתכות אחרות) וגרביים.  
אם ברשותך משקפיים, מומלץ לבוא עם עדשות.

התשלום כולל 140 ש"ח + דיסק עם תמונות של המוח שלך.

מצורף סרטון קצר שמסביר על MRI:  
<https://www.youtube.com/watch?v=N3VJHjALUEo>

**בקשה חשובה**: זמני ה-MRI יקרים, ומותר לנו לבטל הזמנה שעשינו רק **עד 48 שעות** לפני בלי לשלם עליה.  
לכן, חשוב מאוד שאם יש בעיה כלשהי עם הניסוי אקבל עדכון בהקדם האפשרי.

אם יש שאלות נוספות, אשמח לענות!

אני זמין גם במייל וגם בטלפון: 053-6261990.

תודה רבה!  
תום

**מייל 4 (לא לנבדק, ל CRA) – אישור קבלת טופס הסכמה מדעת.**

עושים forward למייל התשובה של הנבדק בו רשום כי הוא קרא והבין את טופס ההסכמה מדעת. שולחים למיא , [TAU.MRI.Ethics@gmail.com](mailto:TAU.MRI.Ethics@gmail.com) מייל שכותרתו היא: אישור קבלת טופס הסכמה מדעת – יום XX שעה XX‎

למשל: אישור קבלת טופס הסכמה מדעת - יום א׳ 8.1 שעה 09:30‎

לפי השעה שאליה הוזמנה הסריקה במגנט.

את זה צריך לשלוח רק בניסוי המקורי, ולא לניסויי follow-up.

**מייל 5 – followup**

מה שלומך?

כפי שסיפרתי לך כשהשתתפת בניסוי לפני כמה שבועות, אני רוצה להזמין שוב את כל הנבדקים שהשתתפו במחקר כעבור חודש ולראות את ההשפעות לטווח הארוך של הניסוי שביצעת.

בעוד כשבועיים הבא יעבור חודש מיום השתתפותך בניסוי ורציתי לשאול אם מתאים לך להשתתף בניסוי ההמשך?

הניסוי הולך להיות קצר בהרבה מהניסוי הקודם - כשעה וחצי, מתוכם כחצי שעה הכנה, כשעה בתוך מכשיר ה MRI ובתמורה להשתתפות תקבל תשלום נוסף של 80 שקלים (וחשוב מכך - בהערכתי הרבה)... :)

אפשר לתאם לעוד כשבועיים בתאריכים הבאים (שעת התחלה, יש לשריין כשעה וחצי):

יום א׳ - 7.8 - שעה 9:30-10:30 או שעה13:00-15:00 או בשעה 17:30

יום ב׳ - 8.8 - כל היום חוץ מ 13:30-14:30

יום ג׳ - 9.8 - שעה 14:00 או מאוחר יותר

יום ד׳ - 10.8 - שעה 9:30 או שעה 13:30 או מאוחר יותר

יום ה׳ - 11.8 - שעה 13:00 או מאוחר יותר

יום א׳ - 14.8 - שעה 10:30 או מאוחר יותר

יום ב׳ - 15.8  -שעה 15:00 או מאוחר יותר

יום ג׳ - 16.8 - שעה 12:00 או מאוחר יותר

יום ד׳ - 17.8 - כל היום

יום ה׳ - 18.8- כל היום

אני אשמח אם נוכל לתאם במועד שיהיה קרוב ככל הניתן לחודש מהיום שבו עשינו את הניסוי המקורי בתאריך **14.7**, עם עדיפות לכמה ימים לפני.

אחד המועדים הללו יתאימו לך?

תודה רבה ויום נעים!

תום

**מייל 6 – followup אישור תאריך**

כמו המייל הראשון, רק עם הזמנים והתשלום הנכונים לניסוי חוזר.